8.9.2023
FI
Euroopan unionin virallinen lehti
L 222/411
’Edustavalla konfiguraatiolla’ tarkoitetaan konfiguraatiota, jonka perusteella testitulokset voidaan saavuttaa ja joka soveltuu saman varmennetun yhteentoimivuuden osatekijän tai varmennetun veturilaitteiden osajärjestelmän eri konfiguraatioihin.
Näiden tulosten on vastattava myös sertifioidun ratalaitteiden RMR-osajärjestelmän eri kokoonpanoja.
RSC-tarkastuksissa yhteentoimivuuden osatekijöiden tasolla on otettava huomioon seuraavat: 1) Yhteentoimivuuden osatekijää koskevaan RSC-lausuntoon kirjataan yhteentoimivuuden osatekijän (esimerkiksi ohjaamon radio tai EDOR) RSC-tulokset RSC-tyyppeihin, jotka ovat voimassa riippumatta yhteentoimivuuden osatekijöiden yksittäisestä konfiguraatiosta.
Tämän asiakirjan laatii toimittaja.
Siihen on käytettävä lisäyksessä C.4 tai C.6 annettua mallia.
2) Yhteentoimivuuden osatekijää koskevan RSC-lausunnon on sisällettävä kooste RSC-tarkastusraporttien havainnoista ja ehdoista, jotka koskevat läpäistyjen RSC-tarkastusten tuloksia (määritetty yhdessä tai useammassa RSC-tyypissä), jotka ovat voimassa riippumatta veturilaitteen yhteentoimivuuden osatekijän yksittäisistä konfiguraatioparametreistä ja joita voidaan näin ollen käyttää kaikilla sovellettavilla veturilaitteiden ohjaus-, hallinta- ja merkinanto-osajärjestelmän tasoilla.
3) Yhteentoimivuuden osatekijää koskevassa RSC-lausunnossa on oltava luettelo RSC-tyypeille tehdyistä RSCtarkastuksista.
4) Yhteentoimivuuden osatekijää koskevassa RSC-lausunnossa on oltava viittaus ilmoitetun laitoksen laatimaan arviointi­ raporttiin 6.2.4.3 kohdan (Yhteentoimivuuden osatekijän ETCS- ja radiojärjestelmien yhteensopivuuden tarkastukset) mukaisesti.
Tietyn veturilaitteiden ohjaus-, hallinta- ja merkinanto-osajärjestelmän radiojärjestelmän yhteensopivuus yhden tai useamman RSC-tyypin osalta ilmoitetaan RSC-lausunnossa.
Siihen on käytettävä lisäyksessä C.3 tai C.5 annettua mallia.
Osajärjestelmän tasolla RSC-lausuntoon on sisällyttävä myös kooste tarkastusraportista, ja sen on osoitettava niiden vaadittujen RSC-tarkastusten tekeminen (kunkin ilmoitukseen sisältyvän RSC-tyypin osalta), jotka on julkaistu viraston teknisessä ESC/RSC-asiakirjassa jo toimitettujen yhteentoimivuuden osatekijöitä koskevien RSC-lausuntojen lisäksi.
RSC-lausunnon on sisällettävä myös täydellinen luettelo yhteentoimivuuden osatekijöitä koskevista RSC-lausunnoista, jotka on otettu huomioon arvioinnissa (jos sellaisia on), eri RSC-tyyppejä koskevat ehdot (jos sellaisia on) ja 6.3.3.1 kohdan (ETCS- ja radiojärjestelmien yhteensopivuustarkastukset) mukainen ilmoitetun laitoksen laatima arviointiraportti.
4.2.17.4
R a d i o j ä r j e s te l m i e n y h t e e n s o p i v u u s v a a t i m u k s e t
Rataverkon haltija vastaa RSC-tyyppien määrittämisestä.
Kaikki unionin rautatiejärjestelmän rataosuudet, jotka edellyttävät samojen tarkastusten tekemistä radiojärjestelmien yhteensopivuuden osoittamiseksi, kuuluvat samaan RSC-tyyppiin.
Euroopan unionin rautatievirasto julkaisee ja ylläpitää RSC-tyyppien luetteloa teknisessä ESC/RSC-asiakirjassa TD/011REC1028.
Ks. lisäyksen A taulukossa A1 oleva 4.2.17 a kohta.
Virasto arvioi tarkastukset, ellei ilmoitettu laitos ole arvioinut niitä taulukon 6.3 rivillä 10 edellytetyllä tavalla.
Viraston on tehtävä arviointi kahden kuukauden kuluessa sen vastaanottamisesta, jollei viraston ja infrastruktuurin haltijan välillä ole sovittu pidemmästä, mutta yhteensä enintään neljän kuukauden määräajasta.
Tekninen asiakirja päivitetään 10 työpäivän kuluessa myönteisestä arvioinnista.
RSC-tyyppejä saa käyttää vain, jos ne on julkaistu edellä mainitussa viraston teknisessä asiakirjassa ja ne ovat voimassa.
Rataverkon haltijoiden on rataverkkonsa RMR-tavarantoimittajien avulla toimitettava virastolle määritelmä kunkin RSCtyypin osalta tarvittavista tarkastuksista rataverkollaan.
Vähimmäistiedot, jotka on sisällytettävä: 1) kunkin suoritettavan tarkastuksen määritelmä; 2) kunkin tarkistuksen läpäisyperusteet; 3) vaaditaanko tarkastus vain junille, jotka on varustettu tietyllä RMR:n GSM-R:n/FRMCS:n perusversiolla, ja tietty YTE:n julkaisu; 4) onko tarkastukset tehtävä laboratorioissa vai radalla; jos ne on tehtävä radalla, on ilmoitettava, onko ne tehtävä tietyssä paikassa;